  Анжелика Тихонова корреспондент 18-тӥ коньывуонэ Ижкарысь Пушкинской урамысь 182 номеро юрты вылын Геннадий Корепанов-Камскийлы сӥзем буре ваён пул усьтӥзы. Сӥё-дано ужрадэ ивортодэтъя «Удмуртия» агентстволэн корреспондентэз но вуылӥз. Нимо-дано удмурт крезьгурчи та юртын 1990-2000 аръёсы улӥз Усьтон ужрадэ улосчимылэн ӵош ужам эшъёсыз но матысь адямиосыз, кылзӥсьёсыз, кивалтэтысь ыстэм муртъёс но Корепанов-Камскийлэн творчествоеныз тунсыкъяськисьёс люкаськизы. Геннадий Михайлович Удмуртиын ӧнерлыко крезьгурлы кутскон сётӥз. Туннэ та пулэз усьтон быдӟым улосчимес данъян но гажаммес возьматон гинэ ӧвӧл, со асьмелэн калыкмы но вуоно выжыосмы азьын долгмы Анастасия Муталенко, Удмуртиысь кивалтэтлэн тӧроезлэн воштӥсез Фото: Елена Перевощикова © Крезьгурчиез буре вайыса, Удмуртиын оглом куинь буре ваён пул усьтӥзы, одӥгзэ соос пӧлысь Дэбес ёросысь Тыловай черкогуртын. Геннадий Михайлович – нырысетӥ адями, кудӥз удмуртъёслэсь кырӟанъёссэс нота вылэ гожтӥз, удмурт крезьгур, йӧскалык крезьгур кылдытӥз Ольга Степанова, Дэбес ёросысь депутатъёслэн кенешсылэн тӧроезКрезьгурчилэн нунокез Дарья Корепанова-Камская буре ваён пулъёс шуккыны луонлык понна элькун кивалтэтлы но кар администрацилы тау кариз. Тужгес но шумпоттэ, та пулъёсты шуккыны льӧль малпанмы котырес лыдпус араз – 90 ар тырмоназ быдэсме шуыса. Бадӟым тау тӥледлы ваньдылы тодады воземды понна Дарья Корепанова-Камская, крезьгурчилэн нунокезТодэ вайытом, Ижкаырысь огезлы урамлы Геннадий Корепанов-Камскийлэсь нимзэ сётозы. Нош 18-тӥ коньывуонэ Удмуртилэн шоркараз крезьгурчилы 90 ар тырмонэз пусъё. 4-тӥ коньывуонэ Ижкарын Крезьгуръя элькун колледжын крезьгурчилы сӥзем буре ваён пулэз усьтӥзы.  Геннадий Корепанов-Камскийлы сӥзем буре ваён пул усьтӥзы Ижкарын Ватсалом, ӵектосэз Росси азьмуртлэн грантъёсъя фондысьтыз коньдонэн быдэстыны луиз.  Тегъёс: Ижкар Удмуртия тыриськонъёс крезьгурчиос крезьгур тодынвозён ГеннадийКорепанов-Камский 100ар  